‎(ซีรีส์จาก NETFLIX)
‎รีบหนีกันเถอะ เร็วเข้า
‎ผมว่าทางนี้น่าจะมีพวกที่หลบภัยนะ
‎ให้ตายเถอะ อะไรกันเนี่ย ไปเร็วๆ
‎(อากาศ)
‎ทุกคนปลอดภัยดีนะ โอเค ดีแล้ว
‎รู้ไหมครับ ความทรงจำวัยเด็กช่วงแรกๆ ของผม
‎คือตอนที่เฮอริเคนกลอเรีย ‎ถล่มลองไอส์แลนด์ในปี 1985
‎ผมและพ่อแม่ไปกองกันอยู่ชั้นใต้ดิน ‎ท่ามกลางความมืดสนิท
‎ภาวนาให้พวกเราปลอดภัยระหว่าง ‎ที่เฮอริเคนเคลื่อนตัวผ่านหัวพวกเรา
‎จนถึงทุกวันนี้ ทุกครั้งที่เฮอริเคนเข้าใกล้
‎ผมรู้สึกไร้พลังเหมือนตอนนั้น
‎เราทำตัวเป็นเหมือนสายพันธุ์อันแข็งแกร่ง
‎แต่ธรรมชาติต้อนเราได้จนมุม ‎มันไม่สนใจแผนการเราหรอก
‎ฝนจะตกสถานที่ถ่ายทำก็ได้ ‎ทำน้ำท่วมเมืองก็ได้ ทำไฟเราดับก็ได้
‎และเราก็ไม่สามารถทำอะไรได้เลย
‎สิ่งที่เราทำได้มากที่สุดคือการพยากรณ์อากาศ
‎เพื่อวางแผนรับมือและตามเก็บซากหลังโดนถล่ม
‎และเรื่องพวกนั้นไม่ใช่เรื่องที่เราทำคนเดียวได้
‎รู้ไหมครับ เมื่อมาคิดดูแล้ว
‎มันไม่ใช่หน้าที่หลักๆ ของรัฐบาลเหรอ
‎ในการปกป้องเราจากภัยอันตราย ‎ที่ยิ่งใหญ่เกินกว่าเราจะรับมือได้เอง
‎หลอกลวง ฉันไม่ต้องให้รัฐบาล ‎มาพยากรณ์อากาศให้หรอก
‎เข่าซ้ายฉันบอกว่าพายุกำลังก่อตัว
‎ลองบีบดูไหม
‎ฟ้าฝนไม่เป็นใจ ไว้ครั้งหน้านะ
‎ไม่ เราต้องการสิ่งที่ดีกว่านั้น
‎รู้ไหมครับ ส่วนใหญ่แล้ว ‎ผมใช้รายงานสภาพอากาศ
‎เพื่อเป็นข้ออ้างไม่ออกไปวิ่ง
‎แต่ถ้าเราไม่รู้ว่าเฮอริเคนกำลังมา ‎ผู้คนก็จะล้มตาย
‎ไม่ใช่แค่นั้น สังคมทุกภาคส่วน
‎ตั้งแต่การเกษตรไปจนถึงขนส่ง ‎และการเดินทางทางอากาศ
‎ต้องพึ่งพาความสามารถ ‎ในการพยากรณ์อากาศอย่างแม่นยำ
‎ศูนย์ควบคุมจราจรทางอากาศ ‎ไม่มีใครแจ้งเราเรื่องพายุน้ำแข็ง
‎เราและเครื่องบินอื่นทุกลำในเขตนี้จึงกำลังตก
‎เปลี่ยน
‎และผลพยากรณ์อากาศมาจากไหน
‎เกือบตลอดชีวิตของผม ‎ผมคิดว่ามาจากแอปแอคคิวเวเธอร์
‎หรือผู้รายงานสภาพอากาศทางทีวี
‎ผมผู้รายงานสภาพอากาศ แซม สตอร์ม ‎กับรายการพยากรณ์ดอปเปลอร์ โฮจิลเลียนวันนี้
‎จะได้ชุ่มฉ่ำกันล่ะครับลินดา
‎ตายแล้ว ต้องเอารองเท้ายางออกมาแล้ว
‎รองเท้ายางเหรอครับ
‎แต่เคยสงสัยไหมครับว่าพวกเขาได้ข้อมูลจากไหน
‎ที่จริงฉันสงสัยมาตลอดเลย
‎แซมที่รัก
‎คุณได้พวกเมฆสีเขียวน่ารักๆ ‎กับตัวเลขพวกนั้นมาจากไหนคะ
‎หรือเป็นความลับกันเอ่ย
‎ผมปฏิเสธคุณไม่ลงหรอก ลินดา ‎อย่างที่เห็นบนแผนที่
‎กรมอุตุนิยมวิทยาแห่งชาติของเรา
‎กระจายไปทั่วประเทศด้วยเสาสังเกตการณ์ ‎สภาพอากาศและเรดาร์ความละเอียดสูง
‎รวมไปถึงดาวเทียม 16 ดวงที่โปรยปราย
‎และวิทยาศาสตร์จากรัฐบาล ‎ก็ก่อตัวข้อมูลสภาพอากาศขนาดใหญ่
‎กระจายตัวไปทั่วประเทศ
‎มาดูสภาพอากาศในพื้นที่คุณกัน
‎เราจะได้เห็นข้อมูลเหล่านั้น ‎กลายเป็นการพยากรณ์
‎จากนักอุตุนิยมวิทยาของรัฐบาลในเขตของคุณ
‎และเมื่อเวลาผ่านไป
‎คำพยากรณ์ก็จะเคลื่อนตัว ‎เพื่อให้ประชาชนทุกคนได้ใช้
‎และเราก็จะเห็นข้อมูลเหล่านั้น ‎โดนคว้าไปโดยเหล่าองค์กร
‎หน่วยงานและสื่ออย่างเราครับ ลินดา
‎เฮ้ย นั่นรูปเดนเซลหรือเปล่าคะ ล้อเล่นค่ะ
‎ดังนั้นพวกแอปพยากรณ์อากาศ หนังสือพิมพ์ ‎และผู้รายงานสภาพอากาศทางทีวีอย่างคุณ
‎ที่จริงได้คำพยากรณ์อากาศจากรัฐบาลเหรอคะ
‎ถูกแล้วครับ ลินดา ‎ผมก็แค่คนมีมาดที่เรียนจบนิเทศฯ มา
‎เจอหมอนี่บ่อยน่าดู ร้อนแรง
‎โห งั้นก็มีนักอุตุนิยมวิทยาของรัฐบาล ‎ในที่ที่ฉันอยู่จริงๆ สิคะ
‎ให้ตายเถอะค่ะ
‎ถูกต้องครับ ลินดา
‎อ้าว ออกจากฉากซะ แซม
‎สุดยอดว่าไหมครับ ในพื้นที่ที่คุณอยู่
‎จะมีนักอุตุนิยมวิทยาจากกรมอุตุฯ ‎คอยปล่อยลูกโป่งสภาพอากาศ
‎วิเคราะห์ข้อมูลและเขียนคำพยากรณ์อากาศเพื่อคุณ
‎และต้องใช้เป็นพันๆ คน ‎ทั่วประเทศร่วมมือกันทำงาน
‎ในโครงการวิทยาศาสตร์ยักษ์ใหญ่ระดับชาติ
‎เพียงเพื่อแจ้งเตือนสภาพอากาศ ‎เข้าโทรศัพท์ของคุณ
‎ฝนจะตกเหรอ ไม่นะ ‎เราต้องยกเลิกงานวิ่งฟันรันแล้ว
‎เสียใจด้วยทุกคน ผมก็ตั้งตาคอยเหมือนกัน
‎รู้ไหมครับ พยากรณ์อากาศก็เหมือนน้ำสะอาด
‎มันคือสิ่งที่ทุกคนอยู่ไม่ได้ถ้าไม่มีมัน
‎เพราะอย่างนี้มันจึงเป็นคำนิยามของ ‎สาธารณประโยชน์อย่างยิ่ง
‎การบริการที่รัฐบาลอำนวย ‎ให้สาธารณะโดยไม่คิดค่าใช้จ่าย
‎เพราะรัฐบาลคือผูัที่ทำได้ผู้เดียว
‎ตื่นตัวไว้ทุกคน มาจากภาษีของคุณ
‎แต่คุณจะต้องตกตะลึงเหมือนลมพัดหน้า ‎ถ้าผมบอกคุณว่า
‎มีใครบางคนพยายามฉวย ‎สาธารณประโยชน์นั้นไปจากคุณ
‎ก็เหมือนกับบริษัทน้ำดื่มที่แปะป้ายลงบนน้ำประปา
‎บริษัทพยากรณ์อากาศเอกชนอย่าง ‎แอคคิวเวเธอร์และช่องรายการพยากรณ์อากาศ
‎เอาข้อมูลสภาพอากาศสาธารณะมาบรรจุใหม่
‎แล้วเติมความสวยหรู ‎ด้วยข้อมูลวิเคราะห์ของตัวเอง
‎และขายให้กับช่องข่าว แอป และผู้บริโภค
‎เลือกซื้อคำพยากรณ์อากาศพรีเมียมได้ทางนี้ ‎ดีกว่าขยะฟรีของรัฐบาลเยอะครับ
‎ทีนี้ครับ ก็ไม่ผิดอะไรถ้าบริษัทเอกชน
‎จะทำธุรกิจจากข้อมูลสาธารณะ
‎ก็มันมีมาเพื่อการนี้จริงๆ นี่นา
‎แต่ในช่วงปีหลังๆ มานี้
‎แอคคิวเวเธอร์เริ่มมองกรมอุตุนิยมวิทยาแห่งชาติ
‎ไม่ใช่แค่เป็นผู้ผลิตแต่เป็นคู่แข่ง
‎เฮ้อ ธุรกิจก็คงจะดีถ้ามีแต่เราเจ้าเดียว
‎ที่เข้าถึงข้อมูลนั้นได้
‎ดังนั้นในช่วง 20 ปีที่ผ่านมา ‎เราได้ลงมือทำแคมเปญอันแยบยล
‎ห้ามไม่ให้กรมอุตุฯ สื่อสารกับประชาชน
‎ในปี 2005 เราใช้อิทธิพลกีดกันพวกเขา
‎ไม่ให้แบ่งปันข้อมูลพยากรณ์อากาศประจำวัน
‎กับผู้ใดเลยนอกจาก ‎ผู้ให้บริการเชิงพาณิชย์อย่างเรา
‎อะไร แปลกจัง ขอโทรหา…
‎และในปี 2012 เราก็กันไม่ให้กรมอุตุฯ
‎พัฒนาแอปสาธารณะที่สามารถใช้ได้ฟรี
‎นี่ รู้ไหมว่านักวิทยาศาสตร์ของเรา ‎ผลิตข้อมูลที่คุณใช้…
‎อุตุนิยมวิทยาแห่งชาติไม่ได้รับอนุญาต
‎ให้โฆษณาศาสตร์อันยอดเยี่ยมของตัวเอง
‎เพื่อให้เรามีสิทธิเสรีในการเกลี้ยกล่อมประชาชน
‎ว่าเราคือพระเจ้าแห่งพยากรณ์อากาศที่แท้จริง
‎เชิญมารับคำพยากรณ์อากาศจากเรา ‎แหล่งข้อมูลเพียงแห่งเดียว
‎เพราะถึงแม้ภาษีของพวกคุณ ‎จะจ่ายค่าพยากรณ์เหล่านี้แล้ว
‎แต่เราก็ยังอยากให้คุณจ่ายเราเพิ่มอีก
‎ไม่น่าเชื่อใช่ไหมครับ
‎แอคคิวเวเธอร์พยายามเปลี่ยน ‎สาธารณประโยชน์เป็นทรัพย์สินส่วนตัว
‎แม้ว่าธุรกิจของพวกเขาสร้างมาจากข้อมูลฟรีๆ
‎ที่รัฐบาลมอบให้
‎ลองนึกถึงอนาคตที่คำเตือนสภาพอากาศร้ายแรง ‎อยู่ภายใต้กำแพงค่าใช้จ่ายสิครับ
‎คุณจะรู้ได้ว่าทอร์นาโดมุ่งหน้ามา ‎ก็ต่อเมื่อคุณเสียเงิน
‎ไม่ต้องจินตนาการครับ
‎ในปี 2015 แอคคิวเวเธอร์สังเกตเห็น ‎ทอร์นาโดมุ่งไปยังมัวร์ โอกลาโฮมา
‎แต่เราแจ้งเตือนภัยให้กับลูกค้าที่เสียเงินเท่านั้น
‎รู้ไหมครับว่าอะไรที่เลวร้ายที่สุด
‎เรื่องพวกนี้ลอยตัวอยู่นอกสายตาเรา
‎ครั้งล่าสุดที่ไปรษณีย์ประสบปัญหา
‎ผมก็ทุ่มเงินไปกับแสตมป์เหมือนคนอื่นๆ
‎แต่พวกเราไปอยู่กันซะที่ไหน ‎ตอนที่อุตุฯ อ่อนกำลังลง
‎สาธารณประโยชน์ต้องใช้ ‎แรงผลักดันจากสาธารณะ
‎โดยเฉพาะเหตุผลที่ว่า ‎เมื่อภัยร้ายแรงจากสภาวะอากาศจ่อเข้ามา
‎คนพวกนี้เสี่ยงชีวิตเพื่อปกป้องเรา
‎(สนามบินเฮนรี่ อี โรห์ลเซน ‎เซนต์ครอยซ์ หมู่เกาะเวอร์จินของสหรัฐฯ)
‎(นักล่าเฮอริเคน ‎กองบินเฝ้าระวังสภาพอากาศ 53ดี)
‎สวัสดี อดัม พร้อมไหมครับ
‎เรากำลังเตรียมตัวบินเข้ากลางเฮอริเคนลูกใหญ่
‎โอเค ทำไมครับ
‎เราจะเข้าไปเก็บข้อมูล ‎เพื่อช่วยศูนย์เฮอริเคนแห่งชาติ
‎พยากรณ์ระดับความรุนแรงและติดตามพายุลูกนี้
‎พวกเขาจะได้แจ้งเตือนประชาชน ‎ที่อาจอยู่ในเส้นทางของมันได้อย่างถูกต้อง
‎พร้อมขึ้นบิน เช็กรายการเรียบร้อย
‎- ตั้งค่าขึ้นบินเรียบร้อย เช็กพลังงาน ‎- ให้ตายสิ
‎โอเค สถานีต่อไปเฮอริเคนแซม
‎- ยกหัวขึ้น ‎- ให้ตาย
‎เราออกมาจากเซนต์ครอยซ์ ‎และบินมาประมาณหนึ่งพันกิโลเมตร
‎เรากำลังจะลดระดับ 3,000 เมตร
‎และมุ่งหน้าเข้าใจกลาง ดังนั้น…
‎เราจะบินเข้าไปจนใจกลางเลยใช่ไหม
‎ครับ ไปถึงแก่นเลย
‎ครับ ปริมาณฝนเยอะมาก
‎ให้ตายเถอะ
‎ที่ถือกล้องแนะนำให้นั่งดีกว่าครับ
‎โห ให้ตาย
‎ตัวนี้คือดรอปซอนด์ครับ
‎มันคืออุปกรณ์พยากรณ์อากาศ ‎ที่เราใช้เก็บข้อมูลลม
‎ความกดอากาศ อุณหภูมิ ความชื้น
‎มันเก็บข้อมูลจากเฮอริเคน ‎แล้วคุณก็ทิ้งมันลงทะเล
‎- ผ่านท่อตรงนี้ครับ ‎- โห
‎ที่จริงผมจะให้คุณเปิดตรงนี้ครับ
‎ครับ ใส่ลงไปตรงนั้นเลย
‎- นั่นแหละ ‎- ได้แล้ว หนักมาก
‎แค่นี้แหละครับ
‎- และข้อมูลก็เข้ามาแล้ว ‎- ครับ
‎ตรงนี้คือความชื้น อุณหภูมิอากาศ
‎- ความกดอากาศพวกนี้ ‎- ใช่ครับ
‎รู้ไหมผมคิดมาตลอด โอเค
‎เวลาเราดูทีวีแล้วเห็นว่าเฮอริเคนมาตรงนี้แล้ว
‎พวกเขาทำงานผ่านดาวเทียม ‎และเรดาร์อะไรแบบนั้น
‎แต่คุณทำเหมือนในหนังอาร์มาเก็ดดอนเลย
‎แบบส่งทีมเข้าไปในพายุ
‎เพื่อตามหา วิธีเดียวที่จะดูให้แน่ชัด ‎ว่าพายุอยู่ตรงไหนกัน
‎แล้วพอคุณหาเจอ ‎คุณก็ทิ้งตัวดิ่งเข้าไปใจกลางมันเลย
‎- คุณทำแบบนี้วันละหลายครั้งไหมครับ ‎- ประมาณนั้น
‎- พอมีเฮอริเคน ‎- แต่ขอบอกว่า…
‎เราไม่ได้ระเบิดเฮอริเคน
‎แต่ก็เกือบระเบิดเฮอริเคนทิ้ง
‎เครื่องบินเป็นหนทางเดียวจริงๆ ในการหาคำตอบ
‎ของสิ่งที่เกิดขึ้นอย่างละเอียดจริงๆ ได้
‎เราเก็บข้อมูลสภาพอากาศรอบๆ พายุด้วย
‎และส่งข้อมูลนั่นไปให้ศูนย์เฮอริเคน
‎มันบอกอะไรได้หลายอย่าง
‎บอกว่าระยะลมรอบเฮอริเคนใหญ่แค่ไหน ‎พวกเขาจะได้ประกาศแจ้งเตือน
‎เราช่วยชีวิตหรือช่วยเขาช่วยชีวิตโดยทางอ้อม
‎- ครับ ‎- ผ่านทางเครือข่ายศูนย์ฉุกเฉิน
‎ศูนย์พยากรณ์เฮอริเคนในการประกาศแจ้งเตือน
‎ตอนนี้เราลงลึกไปในท้องของแซมแล้ว
‎บอกได้เลยแซมไม่พอใจที่พวกเรามา
‎- เราจะเข้าไปแล้วนะ ‎- ครับ
‎เรามาอยู่ในใจกลางแล้ว
‎พระเจ้าช่วย
‎ให้ตายเถอะ
‎สวยมากเลยครับ ให้ตาย ‎มันเหมือนคุณอยู่ในที่ที่แบบ…
‎คุณอยู่ในก้อนเมฆ ปุยเมฆสีขาว ‎แล้วจู่ๆ คุณก็โผล่ออกมา
‎แล้วคุณมองลงไปเห็นมหาสมุทรอย่างชัดเจน
‎งดงามมาก
‎พวกเราหลายคนอาศัยที่ชายฝั่งคาบสมุทร ‎หรือมีครอบครัวที่อาศัยที่นั่น
‎งานพวกเราช่วยให้พวกเขาตัดสินใจเด็ดขาดได้
‎ขณะที่พายุเคลื่อนเข้าไปในพื้นที่
‎คุณบินเข้าสู่หนึ่งใน ‎เหตุธรรมชาติที่ทรงพลังที่สุดบนโลก
‎แล้วคุณก็ได้เห็นสิ่งที่
‎ไม่มีใครบนโลกได้เห็น
‎ถือเป็นสิทธิพิเศษที่ได้ขึ้นมา
‎คุณรู้สึกยังไงครับที่ได้ทำแบบนี้ทุกวัน
‎สิทธิพิเศษคือการได้ทำงานนี้ ‎คนหลายล้านรับรู้ได้ถึงผลกระทบ
‎จากงานที่เราทำเพื่อพัฒนา ‎การพยากรณ์และช่วยพวกเขา
‎ให้ปลอดภัยและตัดสินใจได้อย่างถูกต้อง ‎ว่าจะทำอะไรกับพายุที่กำลังเข้ามา
‎- เราจึงโชคดีมากๆ ครับ ‎- ครับ
‎ที่งานนี้ช่วยทำให้เราเห็นสิ่งที่เราทำ
‎และเป็นประโยชน์ต่อสาธารณะ
‎เอาล่ะ มาร์ค ‎เป็นสิทธิพิเศษมากที่ได้ขึ้นมาอยู่บนนี้
‎- ขอบคุณมากครับที่ให้เรามา ‎- ครับ สนุกมากครับ อดัม
‎เหลือเชื่อ
‎โอเค ผมคลื่นไส้เล็กน้อย ดีใจที่เท้าผมได้แตะพื้น
‎เราไปยังศูนย์เฮอริเคนแห่งชาติเพื่อดูว่า
‎นักวิทยาศาสตร์ทำอะไรกับข้อมูล ‎ที่เครื่องบินลำนี้เก็บมากันเถอะครับ
‎ที่จริงเราใช้ข้อมูลที่ได้มาจากเครื่องบิน
‎เพื่อยืนยันหรือหาคำตอบ ‎ว่าเกิดอะไรขึ้นในพายุเฮอริเคนกันแน่
‎จากนั้นก็เอามาพยากรณ์
‎และที่สำคัญคือสื่อสารข้อมูลนั้นกับประชาชน
‎บ่อยครั้งที่ผลพยากรณ์ออกมา บางครั้งก็ให้อพยพ
‎คนนับล้านหรือมากกว่านั้น
‎คุณเคยตกอยู่ในตำแหน่งที่
‎คุณมองข้อมูลนี้แล้วก็คิดว่า
‎“ฉันต้องแจ้งแล้วว่ามันร้ายแรงแค่ไหน
‎และจะมีเรื่องเกิดขึ้นเพราะสิ่งที่ฉันประกาศ”
‎ครับ เพิ่งเกิดขึ้น ‎ในฤดูเฮอริเคนล่าสุดในปี 2020
‎นักพยากรณ์ของเราบ่อยครั้งมีเวลาไม่กี่วินาที
‎ไม่กี่วินาทีในการตัดสินใจ
‎หลักๆ ก็พึ่งประสบการณ์และสัญชาตญาณ
‎และร่วมมือกับผู้เชี่ยวชาญด้านเฮอริเคน
‎วันนั้นเราสรุปได้ว่าพายุจะไม่อ่อนกำลังลง
‎และจะมุ่งตรงเข้าชายฝั่งเต็มตัว เต็มกำลัง
‎บวกกับว่าเป็นพื้นที่ที่เปราะบาง พื้นที่ต่ำมาก
‎เป็นที่ราบ และที่เราได้ยินจาก ‎ผู้จัดการศูนย์ฉุกเฉินในตอนนั้น
‎คือผู้คนไม่อพยพ
‎ทำให้เราต้องลงมือทำสิ่งที่ไม่เคยทำมาก่อน
‎ซึ่งนั่นก็คือการประกาศคำว่า “อันตรายถึงชีวิต”
‎พอทำเช่นนั้น
‎สื่อทุกเจ้าก็ตื่นตัวจากข้อความนั้น
‎โห
‎และในวันนั้นก็ได้ยินแต่คำนั้น
‎อันตรายถึงชีวิตๆ
‎และเราไม่มีผู้เสียชีวิตจากพายุนั้น
‎และผู้ยินยอมอพยพ 100 เปอร์เซ็นต์ ‎ในพื้นที่ที่โดนโจมตีอย่างหนัก
‎สุดยอด น่าทึ่งมากครับ
‎ถ้ามีใครสักคนหนึ่งอยู่ต่อ
‎- คนอีกจำนวนหนึ่งก็จะอยู่ ‎- ครับ
‎พวกเขาก็มีโอกาสเสียชีวิตสูง
‎เป็นประสบการณ์ที่เหลือเชื่อมากครับ
‎ได้ขึ้นบนเครื่องบิน
‎จากนั้นก็มาดูงานที่พวกคุณทำ
‎เจมี่ ขอบคุณที่สละเวลามาครับ
‎ด้วยความยินดี
‎ทำผมตัวลอยเลยจริงๆ
‎ผู้กล้าหาญเหล่านี้ทำงานร่วมกันเหมือนนาฬิกา
‎เพื่อให้เราได้มีข้อมูลที่ต้องการ
‎ในการปกป้องตัวเองจากเฮอริเคน
‎อึ้งปากค้างเลยครับ
‎แต่มีสิ่งหนึ่งที่ไม่เข้าพวก
‎ถ้ารัฐบาลเชี่ยวชาญ ‎ในการปกป้องเราก่อนเฮอริเคนถล่ม
‎แล้วทำไมถึงได้ห่วยแตก ‎ในการช่วยเหลือเราหลังจากนั้น
‎ใช่ ผมกำลังพูดถึง ‎สำนักจัดการภาวะฉุกเฉินหรือฟีมา
‎ไม่ใช่ชื่อที่คุณมักได้ยินต่อจากคำว่า “ทำได้ดีมาก”
‎แต่ตัวย่อของมันกลับเป็นแค่ ‎สี่ตัวอักษรของหน่วยงานราชการ
‎ตอนที่เฮอริเคนมาเรีย ‎ถล่มเปอร์โตริโกในปี 2017
‎ฟีมาไม่ได้ส่งของใช้ส่วนตัว น้ำดื่ม
‎หรือเครื่องปั่นไฟไปมากพอ
‎ต้องใช้เวลาถึง 11 เดือนเพื่อกู้คืนไฟฟ้าในเกาะ
‎และผลจากความล้มเหลวนั้น ‎ทำให้มีคนตาย 4,500 คน
‎ผู้เสียชีวิตส่วนใหญ่ ‎ไม่ได้ตายจากเฮอริเคนโดยตรง
‎แต่ตายเพราะพวกเขา ‎ไม่ได้รับการช่วยเหลือจำเป็นหลังพายุ
‎และขอเตือนความจำนะครับ ‎เปอร์โตริโกเป็นส่วนหนึ่งของอเมริกา
‎นี่คือเรื่องที่เกิดกับชาวอเมริกัน
‎ถ้ารัฐบาลสามารถทำให้เครื่องบิน ‎บินเข้าสู่ใจกลางเฮอริเคนได้
‎แล้วทำไมถึงส่งน้ำดื่ม
‎ให้ประชาชนตัวเองไม่ได้
‎เอาล่ะ จะบอกว่าฟีมาห่วยแตก ‎และจบเพียงแค่นี้ก็ได้
‎ผมไม่ว่าคุณด้วย มันสะใจจริงๆ
‎แต่คุณไม่อยากรู้เหรอว่าทำไมถึงห่วย ผมอยากนะ
‎และในการหาคำตอบนั้น ‎เราก็ได้พบว่า หัวใจสำคัญเลย
‎สิ่งที่เป็นตัวชี้วัดว่า ‎หน่วยงานราชการจะทำได้ดีหรือไม่
‎คือโครงสร้าง และโครงสร้างที่ฟีมาเป็นอยู่ตอนนี้
‎และเป็นมาตลอด คือพายุเฮงซวยลูกใหญ่
‎ก่อนสิ้นยุค 70 หน่วยบรรเทาภัยพิบัติของรัฐบาล
‎ก็ดูแลโดยหน่วยงานหลากหลายที่ยุ่งเหยิง
‎ที่ร่วมงานกันแทบไม่ได้
‎(แผนรับมือภัยพิบัติ ‎ขั้นหนึ่ง ขั้นสอง ขั้นสาม)
‎ฮะ เฮ้ย
‎ฉลาดนักเหรอ
‎แต่แทนที่จะตั้งหน่วยงานยอดฝีมือใหม่ตั้งแต่ต้น
‎คำสั่งจากฝ่ายบริหารคือก่อตั้งฟีมา ‎ด้วยการรวมพวกนี้เข้าด้วยกัน
‎ทุกคนเงียบ
‎ตอนนี้เราคือฟีมาแล้ว
‎และหน้าที่ของพวกคุณคือวางแผน ‎รับมือภัยพิบัติในทุกที่ให้ชาวอเมริกันทุกคน
‎แล้วเราจะเริ่มจากอะไรก่อนดี
‎โชคดีนะ
‎เมื่อไม่มีลำดับความสำคัญ ไม่วางแผนงานที่ชัดเจน
‎ฟีมาก็ไม่สามารถเป็นหน่วยงานที่สามัคคี
‎แถมยังมีปัญหาสมทบเข้ามา ‎โดยศัตรูตัวฉกาจของรัฐบาล ระเบียบบังคับจุกจิก
‎ฟีมาโดนข้อกำหนดรัฐบาลรัดแน่น
‎และอย่างที่รู้กันพวกเขาไม่สามารถ ‎ส่งความช่วยเหลือหลังเฮอริเคนแอนดรูว์
‎จนกว่าจะยื่นเอกสารทางการเสร็จ
‎จมน้ำเหรอ
‎ครับ ช่วยแฟกซ์แบบฟอร์มคำร้อง ‎ขอความช่วยเหลือจากภัยทางน้ำ
‎ได้ยินแล้วแต่กฎต้องเป็นกฎครับ
‎ที่จริง ตามกฎหมายรัฐบาลกลาง ‎สำนักจัดการภาวะฉุกเฉินของเรา
‎ไม่สามารถประกาศเหตุฉุกเฉิน ‎โดยไม่ได้รับอนุญาตด้วยซ้ำ
‎นั่นแปลว่าแทนที่จะเป็นคนออกคำสั่ง
‎ฟีมาต้องรับมือกับคำขอของ ‎ประธานาธิบดี ผู้ว่า และสภา
‎ครับ ท่านผู้ว่า ผมจะจัดการให้ครับ
‎ครับ ทันทีเลยครับ
‎จะเป็นไปได้ไหมครับถ้าผมขอเงินเพิ่มอีกนิด ‎เพื่อช่วยเปอร์โต…
‎โง่หรือเปล่า เราไม่มีเงินแล้ว
‎ฟีมามีอำนาจน้อยมาก ‎โดยเฉพาะถ้าส่งผลทางการเมือง
‎แปลว่าคนที่จะได้รับความช่วยเหลือ ‎ขึ้นอยู่กับว่าเขารู้จักใคร
‎เดี๋ยวๆ รอก่อนพวก
‎สมาชิกวุฒิสภาหรือสภาครองเกรสของคุณ ‎อยู่ในคณะกรรมการดูแลฟีมาไหม
‎ซวยหน่อยนะ
‎ถ้ามี ตามประวัติแล้วฟีมาก็คงจัดหา
‎ความช่วยเหลือมากกว่า ‎36.5 ล้านเหรียญโดยเฉลี่ย
‎พร้อมด้วยบริการเครื่องดื่ม น้ำดื่มน่ะ
‎เมื่อคุณตกอยู่ในกระแสน้ำทางการเมือง
‎คุณก็จะเห็นว่าทำไมเท็กซัส ‎รัฐที่มีส.ว.ผู้ทรงอำนาจสองคน
‎ได้รับความช่วยเหลือมหาศาลจากฟีมา ‎หลังเฮอริเคนฮาร์วีย์
‎ในปีเดียวกันกับเปอร์โตริโกที่ไม่มีตัวแทนในสภา
‎หรือการเลือกตั้งประธานาธิบดี มาเทียบกันแล้ว ‎ก็ถูกทอดทิ้งท่ามกลางความหนาวเย็น
‎(เล่นคำกับสภาพอากาศ: 7)
‎จะว่าผมบ้าก็ได้แต่ผมไม่คิดว่าความช่วยเหลือ ‎จากฟีมาควรขึ้นอยู่กับรหัสไปรษณีย์
‎มันต้องเป็นบริการสาธารณะสิ
‎ไม่ เป็นคลับเฉพาะต่างหาก
‎ถึงได้เป็นเหตุผลว่าทำไม ‎เขตที่มีประชากรส่วนใหญ่เป็นคนดำ ละติน
‎หรือชนพื้นเมืองอเมริกัน ‎หลายครั้งได้รับเงินจากฟีมาจำนวนน้อยกว่า
‎เขตคนผิวขาว ว่าไง คอนเนตทิคัต
‎แล้วเจอกันในสนามกอล์ฟ ‎ให้เพื่อนสุดปังผ่านหน่อย
‎และที่แย่ที่สุด การขาดงบประมาณเรื้อรังทำให้ฟีมา
‎ไม่สามารถวางแผนรับมือภัยธรรมชาติ ‎ทั้งที่พนักงานของฟีมารู้ว่ามันกำลังมา
‎เฮอริเคนมาทุกปีพวกเรา เตรียมตัวนะ
‎ในปี 2004 หนึ่งปีก่อนเฮอริเคนแคทรีนา
‎ฟีมาได้จำลองสถานการณ์เฮอริเคนที่ชื่อว่าแพม
‎ซึ่งเป็นเฮอริเคนสมมติถล่มนิวออร์ลีนส์
‎โอเค จะเกิดอะไรขึ้นถ้าเขื่อนแตก
‎ท่านครับ รายงานเราแสดงให้เห็นว่า ‎ถ้าเฮอริเคนถล่มนิวออร์ลีนส์
‎เราจะไม่พร้อมรับมือมากครับ ‎เราต้องการแผนการใหม่ตอนนี้เลย
‎ให้ตาย เราขาดงบประมาณ
‎และขาดบุคลากรสุดๆ ‎ในการดำเนินการเปลี่ยนแผนโครงการ
‎เราเสียเงินไปกับเฮอริเคนในโลกสมมติ
‎ในขณะที่ต้องตามหา ‎อาวุธทำลายล้างสูงในอิรักไม่ได้หรอก
‎ให้ตายเถอะ อะไรกัน
‎จะช่วยได้กี่ชีวิต
‎ถ้าฟีมามีทรัพยากรที่ต้องการ
‎ขนาดทุกวันนี้ สภาพภูมิอากาศเปลี่ยนแปลง
‎ทำให้ฤดูเฮอริเคนทุกฤดูรุนแรงขึ้นเรื่อยๆ
‎ฟีมายังประสบปัญหาขาดแคลน ‎งบประมาณและบุคลากร
‎ทำให้หน่วยงานที่ย่ำแย่อ่อนแอลงไปอีก
‎น่าโมโหใช่ไหมครับ
‎แถมยิ่งโมโหกว่าเดิมอีก
‎เพราะผมไม่รู้ว่าลำพังผมจะทำอะไรได้
‎การแก้ไขปัญหาโครงสร้างใหญ่แบบนี้ ‎มันยากลำบากอย่างเหลือเชื่อ
‎ต้องใช้แผนผังองค์กร งบประมาณ
‎และวาระชี้แจงกับสภาไม่รู้จักจบสิ้น ‎ที่มีตาแก่ใช้เวลา 30 วินาที
‎ในการจิบน้ำจากขวดเล็กๆ ระหว่างแต่ละคำถาม
‎ให้ตายเถอะ แค่เห็นก็เบื่อแล้ว
‎แต่รู้ไหมครับ อาจมีขอบฟ้าผ่องอำไพให้เห็นอยู่
‎ฮัลโหล ฝ่ายกราฟิก
‎(เล่นคำกับสภาพอากาศ: 8)
‎ขอบคุณ เลิกเหม่อมองฟ้ากันได้แล้ว
‎(เล่นคำกับสภาพอากาศ: 9 ‎อันนี้ฝืนหน่อย)
‎นี่ เดี๋ยวฟ้าลงโทษนะ
‎(เลิกได้แล้ว อดัม)
‎ต่อให้ขณะที่เราผลักดันการเปลี่ยนแปลง ‎โครงสร้างที่จำเป็นอย่างมากอันนี้
‎เราก็ไม่จำเป็นต้องนั่งเฉยๆ ดูน้ำที่กำลังเอ่อท่วม
‎เหมือนทุกภาคส่วนของรัฐบาล ‎การปกป้องทุกคนจากสภาพอากาศ
‎คือโครงการที่ต้องร่วมมือ ‎ซึ่งเราทุกคนสามารถเป็นส่วนหนึ่งได้
‎เข่าขวาออกอาการ
‎ฉันรู้สึกได้ว่าตัวอย่างที่เห็นได้ ‎ในชีวิตจริงกำลังผ่านเข้ามา
‎ผมว่าคุณพูดถูกนะ
‎- สวัสดีครับ ยินดีที่ได้รู้จัก ‎- ไมเคิล เบอร์โลว์ ยินดีที่ได้รู้จักครับ
‎ขอบคุณที่ต้อนรับผมครับ
‎ไปกันเลย ฝนกำลังตก
‎สกายวอร์นคืออะไรครับ
‎สกายวอร์นคือกลุ่มอาสาสมัคร
‎ผู้สังเกตการณ์ร่วมกับอุตุนิยมวิทยา
‎เราไม่ได้รับค่าจ้าง เราแค่คอยสังเกตการณ์ ‎สภาพอากาศร้ายแรงและรายงาน
‎ไม่ว่าจะทั้งทางโทรศัพท์หรือวิทยุสมัครเล่น
‎แล้วทำไมกรมอุตุฯ
‎ต้องการอาสาสมัครหลายแสนคนทั่วประเทศ
‎ทำไมเขาต้องให้คุณ ‎ขับรถเดินทางไปทั่วพร้อมกับวิทยุ
‎ครับ เพราะว่ายังขาดส่วนผสมหนึ่ง ‎นั่นก็คือตาบนภาคพื้น
‎พวกเขาต้องการข้อมูลภาคพื้นดิน ‎พวกเขามีอุปกรณ์อย่างเรดาร์
‎และสถานีตรวจวัดอากาศอะไรพวกนั้น
‎แต่ถ้าคุณมาอยู่เพนซิลเวเนียตอนใต้แล้ว
‎หลายครั้งที่เรดาร์ไม่เห็น ‎สิ่งที่มองเห็นได้จากพื้นดิน
‎อากาศรุนแรงหลายครั้งเกิดขึ้น
‎ไม่เกิน 600 เมตรจากชั้นบรรยากาศ
‎โห พวกเขาหวังพึ่งอาสาสมัครได้เยอะมาก
‎คุณคือคนบ้าอุตุนิยมวิทยา เนิร์ดอุตุนิยมวิทยา
‎คุณชอบคำไหนมากกว่า
‎คำเรียกทางการคือเจ้าหนูอุตุฯ
‎- ผมไม่ค่อยพูดคำนั้นหรอก ‎- เป็นคำที่ทำคุณเสียชื่อมาก
‎ผมเรียกตัวเองว่าผู้สังเกตการณ์สภาพอากาศ
‎หรือผู้ชื่นชอบ จะเรียกอะไรก็ตามแต่
‎คุณจะเข้าไปในพื้นที่ที่มีลูกเห็บ ทอร์นาโด
‎บางครั้งก็เฮอริเคน
‎- น้ำท่วม ท่วมบ่อยไหมครับ ‎- น้ำท่วม
‎เราเจอน้ำท่วมฉับพลัน น้ำจากแม่น้ำล้นเอ่อ
‎เราเจอน้ำท่วมทุกรูปแบบเลยครับ
‎น้ำสูงประมาณ 30 เซนติเมตรก็ทำรถตกถนนได้แล้ว
‎และเป็นบางอย่างที่กรมอุตุนิยมวิทยาก็มองไม่เห็น
‎ใช่ครับ ชุมชนสกายวอร์น
‎ให้ข้อมูลที่มีเวลาเป็นเดิมพันแก่พวกเขา
‎เพื่อออกคำเตือนน้ำท่วม
‎เข้าใจแล้ว
‎เรากำลังอยู่ในเขตแลงแคสเตอร์
‎ที่เจอพายุฝนฟ้าคะนองอย่างหนักเมื่อสองวันที่แล้ว
‎ผมสังเกตเห็นพายุ ‎เปลี่ยนจากระดับไม่รุนแรงเป็นรุนแรง
‎และไม่ถึงสองนาทีหลังจากนั้นคำเตือนก็ออกมา
‎โห เดี๋ยวนะครับ หลังคุณรายงาน
‎สองนาทีจากนั้นพวกเขาก็แจ้งเตือนทุกคนในพื้นที่
‎ว่าตอนนี้เป็นพายุรุนแรงแล้วให้ระวังไว้
‎- ใช่ครับ ‎- เจ๋งไปเลย
‎แต่ละวินาทีสำคัญถ้าเป็นเรื่องสภาพอากาศรุนแรง
‎กว่ามันจะดูรุนแรงในเรดาร์
‎ก็อาจสร้างความเสียหายไปแล้ว ‎ซึ่งสร้างไปแล้วแน่นอนครับ
‎มีต้นไม้ล้ม และตอนนั้นแหละ ‎ที่เขาจะสับสวิตช์และพูดว่า
‎“โอเค พายุร้ายแรง แจ้งเตือนประชาชน”
‎กรมอุตุฯ ทำงานประกาศแจ้งเตือนได้ดีมาก
‎รายงานที่เราส่งให้พวกเขา ‎ก็ช่วยออกการแจ้งเตือน
‎ขอดูได้ไหมครับว่ารายงานกันยังไง
‎ครับ เราจะคุยกับศูนย์ควบคุมและบอกให้รู้
‎ว่าเราเห็นอะไรจากข้างล่างนี่
‎เจ๋ง
‎ดับเบิ้ลยูสามเอ็มเอสบี เรียกดับเบิ้ลยูสามดีแอลบี
‎ดับเบิ้ลยูสามเอ็มเอสบี ‎ดับเบิ้ลยูสามดีแอลบีทราบแล้ว ว่ามาเลยไมค์
‎สวัสดี เดฟ เราอยู่ที่สวนสาธารณะลอง ‎เขตแลงแคสเตอร์
‎เราพบไม้ใหญ่มากกว่า 50 ต้น
‎รากหลุดไม่ก็หัก
‎บอกเขาด้วยว่าฝนตก ฝนตกอยู่
‎- จริงๆ ด้วย และตอนนี้ฝนกำลังตก ‎- ใช่เลย
‎ผมจะส่งต่อไปกรมอุตุนิยมวิทยาทางแชต
‎ดับเบิ้ลยูสามเอ็มเอสบี ‎จากศูนย์ควบคุมดับเบิ้ลยูสามดีแอลบี
‎ขอบคุณที่รายงาน โชคดีครับ ‎ดับเบิ้ลยูสามเอ็มเอสบี
‎ผมก็มีส่วนร่วม
‎ใช่แล้วครับ รายงานแบบนี้มีทุกวัน ‎ท่ามกลางสภาพอากาศเลวร้าย
‎รู้สึกยังไงครับที่ได้ปกป้องชุมชนโดยตรง
‎ไม่ใช่ว่าคุณเป็นนักดับเพลิงหรืออะไร ‎คุณก็เป็นแค่ผู้ชายคนหนึ่งในรถซูบารุ
‎ครับ ผู้ชายคนหนึ่งในรถซูบารุ รู้สึกดีครับ
‎ผมชอบทำงานนี้ ผมชอบช่วยเหลือ
‎ผมชอบช่วยเหลือชุมชน
‎ผมชอบอุตุนิยมวิทยาและได้ออกมาดูสภาพอากาศ ‎ไม่ใช่เพื่อตัวเองเท่านั้น
‎แต่ผมยังใช้เพื่อช่วยกรมอุตุฯ ‎ปกป้องชีวิตและทรัพย์สิน
‎- รู้สึกดีมากครับ ‎- โห
‎ช่วยส่งผมกลับลอสแอนเจลิสได้ไหมครับ
‎ได้เลยครับ ไปกัน
‎ขอบคุณที่มาส่งครับ ไมเคิล
‎รู้ไหมครับว่าผมชอบอะไรเกี่ยวกับสภาพอากาศ
‎มันทำให้เราเป็นหนึ่งเดียวกัน
‎ขณะที่พายุพัดเข้ามา ‎ทุกคนในเมืองก็คิดเรื่องเดียวกัน
‎อย่างแรก “ฉันต้องรีบไปซื้อนมและกระดาษชำระ”
‎จากนั้น “ฉันต้องไปดูเพื่อนบ้าน”
‎เมื่อเราร่วมมือกันแบบนี้ เมื่อเราสามัคคีลงมือ
‎ทำเพื่อประโยชน์ส่วนรวม
‎เราทำได้ไม่จำกัด
‎การอำนวยหนทางให้เรา ให้เราได้ร่วมมือกัน
‎เพื่อปกป้องกันและกัน ‎ยามเผชิญหน้ากับภัยพิบัติครั้งใหญ่
‎นั่นแหละคือหน้าที่รัฐบาลในวันที่มันรุ่งเรือง
‎ต่อให้รัฐบาลทำแบบนั้นไม่ได้เสมอไป
‎อุ้มธนาคารแต่กลับโยนเราทิ้ง
‎(อ้างอิงจากหนังสือ ‎“เดอะ ฟิฟท์ ริสก์” โดยไมเคิล ลูอิส)
‎คำบรรยายโดย จุฑาภรณ์ ประวัติวิไล